stanford-oval/wikipedia huggingface dataset:
Tähkäkaurake

| Tähkäkaurake |
| --- | --- |

Tieteellinen luokittelu
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Kladi::  Commelinids
Lahko::  Poales
Heimo::  Heinäkasvit Poaceae
Suku::  Keltakaurat Trisetum
Laji::  spicatum
Kaksiosainen nimi
 Trisetum spicatum  (L.) K.Richt. 
Synonyymit
 Koeleria spicata (L.) Barberá, Quintanar, Soreng & P.M.Peterson 
Katso myös
   Tähkäkaurake Commonsissa 
Infobox OKNimi-testi OK: 
Tähkäkaurake eli tähkäkaurakko eli tähkäkaura (Trisetum spicatum) on monivuotinen heinälaji kaurakkeiden eli villikaurojen suvussa. Uusimman luokituksen mukaan laji on vuonna 2019 siirretty tupsutoppojen (Koeleria) sukuun. Tähkäkaurake on jaettu Pohjoismaissa kahteen alalajiin: tunturitähkäkauraan (T. spicatum subsp. spicatum) ja islannintähkäkauraan (T. spicatum subsp. pilosiglume).
Ulkonäkö

Tähkäkaurake kasvaa 10–30 senttimetriä korkeaksi. Korsi on pysty, ontto, yläosasta tiheään lyhytkarvainen, karvat alaviistoja. Lehdet ovat tupelliset; lehtituppi on lyhytkarvainen. Lehtilapa on 2–3 millimetriä leveä ja lyhytkarvainen. Kieleke on hyvin lyhyt. Kukinto on tiheä, tähkämäinen, kapea, tumma röyhy. Kukintoranka ja -haarat ovat karvaisia. Tähkylät ovat 4–7 mm pitkiä, niissä on kahdesta kolmeen kaksineuvoista kukkaa. Ulkohelve on 3–5 mm pitkä ja lähes kalju; vihne on 2,5–5 mm pitkä.
Levinneisyys

Tähkäkauraketta esiintyy laajalla alueella. Euroopassa se esiintyy Pohjoismaissa ja Länsi-Euroopassa. Pohjoismaissa lajia tavataan Skandien tunturivyöhykkeellä, Islannissa ja Huippuvuorilla. Suomessa kasvi kasvaa pohjoisimmassa Lapissa Enontekiön ja Utsjoen alueella. Käsivarren Lapin pohjoispuolella se on melko yleinen. Suomessa tähkäkaurake kasvaa tuntureilla kosteilla soramailla, lumenviipymillä, kalliohyllyillä ja puronvarsilla.
Timo Teern

| Timo Teern> Henkilötiedot |
| --- | --- |
Syntynyt: 1987 Viro, Saarenmaa, Kuressaari
Kansalaisuus:  suomalainen, virolainen
Aiheesta muualla
Viralliset kotisivut
Timo Teern (s. 1987) on näyttelijä. Teern on syntynyt Viron Saarenmaalla Kuressaaressa. Teern on näytellyt sekä Isossa-Britanniassa että Suomessa teattereissa, lyhytelokuvissa, mainoksissa, tv-sarjoissa ja täyspitkissä elokuvissa. Timo Teern valmistui näyttelijäksi Royal Birmingham Conservatoiresta vuonna 2019.
Roolit > Elokuvat

| Vuosi | Elokuva | Rooli |
| --- | --- | --- |
| 2020 | Kuriiri | Toomas |
| 2023 | Lapua 1976 | Reijo Holma |
Roolit > Televisiosarjat

| Vuosi | Sarja | Rooli |
| --- | --- | --- |
| 2020 | Luottomies | Rajavartija Nikolai |
| 2021 | Karkurit | Vanki |
| 2021 | Pysättäkää Nyqvist | Aleksandr Kitajev |
| 2023 | Syke | Tarmo Kovanen |
| 2024 | Pasilan myrkky – Manni | Neeme Järve |
Roolit > Teatteri

| Vuosi | Näytelmä | Rooli |
| --- | --- | --- |
| 2013 | Suomen Hevonen | Kai |
| 2014 | Kirsikkapuisto (Cherry Orchard) | Leonid Gayev |
| 2014 | Wealth Secrets | Art |
| 2015 | Pakolais Cabaret | The Estonian |
| 2017 | A Woman of No Importance | Lord Illingworth |
| 2017 | The Hostage | Russian Sailor |
| 2018 | Terror | Georges Danton |
| 2018 | A Bright Room Called Day | Herr Swetts |
| 2018 | Three Winters | Vlado Kos |
| 2018 | As You Like It | Charles the wrestler / Duke Senior |
| 2019 | Picnic | Howard Bevans |
| 2021-2022 | Out of Touch | Sami |
| 2023 | Pikkuveli - Väikevend | Jaan Koolmets |
| 2023 | Pam Gems' - Piaf | Marcel Cerdan |
Aiheesta muualla

Teernin kotisivut
Spotlight
Näyttelijänliitto (Arkistoitu – Internet Archive)
Helsingin freelancenäyttelijät
Kuriiri elokuva - Tamperelainen (27.6.2020)
Calling the Tune - Two Hats Films
International Actors London (Arkistoitu – Internet Archive)
Felix Kaspar

| Mitalit | Mitalit | Mitalit |  |
| --- | --- | --- | --- |
|  Felix Kaspar vuonna 1937. |  Felix Kaspar vuonna 1937. |  Felix Kaspar vuonna 1937. |  |
Maa:   Itävalta
Miesten taitoluistelu
|  Olympialaiset  |  Olympialaiset  |  Olympialaiset  |  |
|  Pronssia | Garmisch-Partenkirchen 1936 | yksinluistelu |  |
Felix Kaspar (14. tammikuuta 1915 Wien, Itävalta – 5. joulukuuta 2003 Bradenton, Florida, Yhdysvallat) oli itävaltalainen taitoluistelija, maailmanmestari ja olympiamitalisti. Hän sai miesten yksinluistelussa pronssia vuoden 1936 talviolympialaisissa Garmisch-Partenkirchenissä. Häntä pidettiin varhaisena ennakkosuosikkina vuoden 1940 olympiakultamitalia varten, mutta toinen maailmansota esti tämän toteutumisen.
Sodan jälkeen Kaspar asettui Kaliforniaan, jossa hän työskenteli valmentajana. Hänet otettiin vuonna 1998 World Figure Skating Hall of Fameen.
Kaspar voitti taitoluistelun maailmanmestaruuskilpailuissa kultamitalit vuosina 1937 ja 1938 ja sai lisäksi pronssin 1936. Euroopan-mestaruuskilpailuissa Kaspar saavutti 7. sijan 1934, hopeaa 1935, 4. sijan 1936, kultaa 1937 ja toisen kerran kultaa 1938.
Fernando Bustos

| Henkilötiedot |
| --- | --- | --- | --- |
Koko nimi: Fernando Bustos Castañeda
Syntymäaika: 1. elokuuta 1944
Kuolinaika: 23. syyskuuta 1979 (35 vuotta)
| Mitalit> Maa:   Meksiko.Pan-Amerikan kisat .Miesten jalkapallo | Mitalit> Maa:   Meksiko.Pan-Amerikan kisat .Miesten jalkapallo | Mitalit> Maa:   Meksiko.Pan-Amerikan kisat .Miesten jalkapallo | Maa:   Meksiko> .Miesten jalkapallo |
| --- | --- | --- | --- |
|  Kultaa | Winnipeg 1967 | joukkuekilpailu |  |
Fernando Bustos Castañeda (1. elokuuta 1944 México – 23. syyskuuta 1979 Tepeji del Río de Ocampo) oli meksikolainen jalkapalloilija. Hän osallistui vuoden 1968 kesäolympialaisiin Méxicossa ja kuului siellä neljänneksi sijoittuneeseen Meksikon miesten joukkueeseen. Pan-Amerikan kisoissa hän voitti joukkueensa kanssa kultaa (1967).
Euran naisen kansallispuku

Euran naisen kansallispuku on länsisuomalaiseen tyyppiin kuuluva suomalainen kansallispuku, joka rakentuu uuden ajan tyypilliseen tapaan renessanssimuodin mukaisista röijystä, liivistä ja vyötäröhameesta.
Alueen hameet ovat yleensä raidallisia. Koruina käytetään komeita laattariipuksia, sekä hely- ja paljinsolkia. Alueen tyypillinen päähine on tykkimyssy, jossa näyttävä tykkipitsi kehystää kantajansa kasvoja. Nuoret naiset tapaavat käyttää päänauhaa.
Historia

Euran ensimmäinen kansallispuku, sininen Euran puku valmistui vuonna 1910. Koska väriä pidettiin liian synkkänä, sotien jälkeen otettiin käyttöön uusi punainen puku. Viikinkiaikaisesta Euran emännän haudasta löytyneen juhlapuvun perusteella suunniteltiin Euran muinaispuku, joka julkaistiin vuonna 1982. Presidentti Tarja Halonen on käyttänyt Euran muinaispukua itsenäisyyspäivänä.
Pukutyyppi 1

Hameen sinipohjainen villakangas on kudottu mustaan puuvillaloimeen. Kankaassa on tiilenpunaisia, sinapinkeltaisia ja vihreitä raitoja. Pystykauluksinen röijy on valkoista puuvillapalttinaa. Liivi on samaa sinistä villakangasta, josta hameen sininen pohjaväri muodostuu. Se ylettää vyötärölle. Valkoisessa puuvillaesiliinassa on kapeita, sinisiä pystyraitoja. Asun kanssa ei käytetä päähinettä. Asun kanssa käytetään yleisohjeen mukaisia kenkiä ja sukkia. Puvun on koonnut Theodor Schwindt vuonna 1910.
Pukutyyppi 2

Hameen pohjaväri on tulipunainen ja siinä on raitakuvio, jossa vuorottelevat musta ja pykälikäs valkoinen raita. Hame poimutetaan vyötäröltä. Kankaan puuvillaloimi on vaaleanruskea ja villakankaan sidos kuderaitaista pomsia. Liivi tehdään samasta kankaasta. Se on malliltaan lyhyt ja kapeaolkaiminen. Paita näkyy liivin ja hameen välistä. Liivissä on messinkiset napit. Sivusaumat puuttuvat. Pystykauluksinen paita ja esiliina ovat pellava- tai puolipellavapalttinaa. Esiliinan helmapäärme on kiinnitetty reikäompeleella. Vyötärölle sidottava tasku on vihreää villakangasta, ja siinä on mustat reunat. Se sidotaan punavalkoisella pirtanauhalla. Aikuiset naiset käyttävät puvun kanssa vihreää tykkimyssyä, jonka pitsi on nyplättyä raumanpitsiä. Nuoret tyttöjen asua koristavat punaiset silkkinauhat. Lisäksi asun kanssa käytetään hopealaatoin koristeltua kaulaketjua ja yleisohjeen mukaisia sukkia ja kenkiä. Puvun on koonnut vuonna 1935 Tyyni Vahter.
Kirjallisuutta

Lehtosalo-Hilander Pirkko-Liisa: Euran puku ja muut muinaisvaatteet, Eura: Euran muinaispukutoimikunta, 2001
Eucalypso

| Eucalypso Pedro’s Heavy Gentlemen |
| --- | --- | --- |

Studioalbumin tiedot
 Äänitetty : 1991
 Studio : SoundTrack  Finnvox
 Julkaistu: 1991
 Formaatti: CD-levy (KECD 691)   LP-levy (KEL 691)   C-kasetti (KEC 691)
 Tuottaja(t): Pedro Hietanen
 Tyylilaji: calypso, latino, huumorimusiikki, rock
 Kesto: 37.06
 Levy-yhtiö: Ab Discophon Oy
 Levymerkki: Kerberos
Pedro’s Heavy Gentlemenin muut studioalbumit
| Naivismia 1984 | Eucalypso 1991 | Tango 1993 |
Singlet albumilta Eucalypso
 ”Tarzan Saimaalla / Miljoonan markan pakarat” Julkaistu: 1991
Eucalypso on Pedro’s Heavy Gentlemenin seitsemäs studioalbumi, joka julkaistiin vuonna 1991. Albumi sisältää eurooppalaista calypsomusiikkia humoristin sanoituksin. Albumin tunnetuimpia kappaleita ovat "Tarzan Saimaalla" ja "Miljoonan markan pakarat", jotka julkaistiin myös singlellä.
Albumi julkaistiin Kerberos-levymerkillä CD -ja vinyylilevynä sekä C-kasettina. Albumi oli yhtyeen viimeinen vinyylilevynä julkaistu albumi sekä Kerberos-levymerkin viimeinen albumi.
Yhtyeen seuraava albumi Tango ilmestyi kahden vuoden päästä syyskuussa 1993.
Kappaleet

Kaikki kappaleet sovittanut Pedro Hietanen.
Kappaleet > A-puoli

Tarzan Saimaalla – 3.42 (alkup. King Edward The XIII, säv. trad, suom. san. Jukka Itkonen)
Four Mills Brothers – 2.45 (säv. ja san. Durrie Parks)
Lillukka – 2.56 (alkup. Oh, Lil' Lil Gal, säv. trad, suom. san. Jukka Itkonen)
Miljoonan markan pakarat – 4.51 (alkup. Black But Sweet, säv. Wilmoth Houdini, suom. san. Jukka Itkonen)
Ryhtyisinkö sovinistiksi – 2.44 (alkup. Always Marry A Pretty Woman, säv. trad, suom. san. Jukka Itkonen)
Tanssi välillä kuun ja maan – 3.25 (alkup. Three Friend's Advice, säv. trad, suom. san. Jukka Itkonen)
Kappaleet > B-puoli

G-mies Urpo – 3.03 (alkup. G-Man Hoover, säv. Durrie Parks, suom. san. Juha Vainio)
Vanha tulennielijä – 3.20 (alkup. I Don't Know How The Young Men Living, säv. trad, suom. san. Jukka Itkonen)
Money Is King – 2.46 (säv. ja san. trad.)
Väärin kuollut mies – 2.37 (säv. Raymond Quevedo, suom. san. Jukka Itkonen)
Vaimon luona yöjalassa – 5.06 (alkup. The Gold In Africa, säv. Michael Okrun, suom. san. Jukka Itkonen)
Vinyylilevyn takakannessa on Juha Siltasen kirjoittama teksti:
»Lanneliikkeen ohjelmanjulistus
Elämme vaikeita aikoja: yksi jos toinenkin kansallinen ja kansainvälinen elin sojottaa merkilliseen suuntaan - mistä näille kaikille oikein löydetään asianmukainen elintila ja -taso? Kateelliset vihertyvät ja ujot punastelevat, mutta erään Hietasen herrasmiesjoukkiolla on uusi lääke: pesun- ja panettelunkestävä lanteenhetkutus, jota suositellaan harjoitettavaksi hyvällä ja liukkaalla parketilla. Kuulkaa vain, kuinka peruskorko kolahtaa, kun Hietasen ylikansallinen soitanta alkaa!
Mistä johtuu tämä tällainen? No tjaah - tuokio, niin pysähdyn hetkeksi tähän parketinkulmalle ja nautin - klunk - tarjoamanne vichylasillisen - sen täytyy johtua siitä, että Hietanen on kyllästynyt viime aikoina elinalaa vallanneeseen apocalypso-tyyppiseen tönkkökansainvälisyyteen ja sanoi sille päättäväisesti ja hiukan latinalaistuneella eteläsuomalaisaksentillaan: EY! Ja tottahan se onkin, ey käy enää elämä ilman hetkutusta. Hietasen ayvopesumenetelmä puree ja lyö ällikällä lamaantuneystoon, joka ey ole tottunut siihen, että haytarijohtoynen oppositio näyn julmasti paljastaa, kenen sormi on ajan hampaan valtimolla, kenen ayvan muualla.
Mitä tämä bahamaineiseksi nimitetty ylikansallinen hetkutuskansallisesti tarkoittaa? Saan paljastaa, että kysymyksessä on vallankumouksellinen keksintö: uskonnollisissa ja poliittisissa avo- ja avioliitoissa vallitsevien erimielisyyksien syrjäyttämiseksi on perustettu salaliitto, joka pitää kokoyksiaan erilaisissa tanssihuonestoissa. Edes maaseutu ei säästy tältä hämmentävältä liikehdinnältä; siinä aitaa kaatuu, kun koittaa iltacalypsyn aika!
Miten tämä käytännössä tapahtuu? Eikö millään ole enää mitään väliä?, kysytte te kimmastuneena vaikka jo sydämenne menettäneenäkin ja jalka näkyvästi vipattaen tai sitten se on joku muu. Kysymys on tärkeä ja ehdin antaa tähän rakoon asiasta kommentin: lanneliike suoritetaan oikealta vasemmalle ja takisin ja eteen ja taakse vuoro- ja hämäräperäisesti, ja kysymykseenne, onko väliä, vastaan, että mielellään vähän väliä.
Tarkemmat kirjalliset lähteet pulppuavat laulusolistien huulilta, ja jos kuuntelette oikein tarkkaan, huomaatte jo itse laulavanne mukana. Kalpeille, vähäverisille ja muille kummaihoisille tämä länsi-intialais-eteläsuomalainen hetkutus tarjoaa hektisen hetkisen, joka vie Lanneliikkeen vallankumousta kohti vääjäämätöntä lopputulostaan: kas näin käännytetään pakaroita» 
(Juha Siltanen)
Kokoonpano > Solistit

Pedro Hietanen - kappaleissa "Tarzan Saimaalla" (1), "Ryhtyisinkö sovinistiksi" (5), "Tanssi välillä kuun ja maan" (6), "G-mies Urpo" (7), "Väärin kuollut mies" (10) ja "Vaimon luona yöjalassa" (11)
Jim Pembroke - kappaleissa "Four Mills Brothers" (2) ja "Money Is King" (9)
Marjo Leinonen (The Balls) - kappaleessa "Miljoonan markan pakarat" (4)
Peps Persson - kappaleissa "Lillukka" (3) ja "Vanha tulennielijä" (8)
Kokoonpano > Pedro’s Heavy Gentlemen

Pedro Hietanen - hanuri, urut, syntetisaattorit ja piano
Pekka Pohjola - basso
Jukka Orma - kitarat, bouzouki, saz, pipa ja balafon
Seppo Kantonen - piano
Hannu Lemola - rummut ja lyömäsoittimet
Mongo Aaltonen - marimba ja lyömäsoittimet
Markku Johansson - trumpetti
Pepa Päivinen - tenori- ja baritonisaxofonit
Jari Lappalainen - viulu, mandoliini ja banjo
Veeti and The Velvets - kuoro (Veeti Kallio, Aki Sirkesalo, Sami Saari ja Sasu Moilanen)
Kokoonpano > Tuotanto

Pedro Hietanen - tuottaja ja sovitukset
Seppo Myllyrinne - äänitys (SoundTrack)
Risto Hemmi - äänitys ja mixaus (Finnvox)
Juhani Linnovaara - kannen maalaus "Elollinen asetelma" vuodelta 1971
Max Heickert - kannen suunnittelu
Juha-Pekka Laakio - takakannen valokuvat
Jouko Lehtola - takakannen valokuva (Veeti and The Velvets)
Espanjan ympäriajo 2022

Espanjan ympäriajo 2022 oli järjestyksessään 77. maantiepyöräilyn Espanjan ympäriajo. Se alkoi Utrechtista 19. elokuuta ja päättyi Madridin 11. syyskuuta 2022. Kilpailun kolme ensimmäistä etappia ajettiin Alankomaissa. Kilpailun kokonaispituus oli 3,280.5 kilometriä.
Kokonaiskilpailun voitti belgialainen Remco Evenepoel kahden minuutin ja kahden sekunnin erolla toiseksi tulleeseen espanjalaiseen Enric Masiin. Kolmanneksi tuli espanjalainen Juan Ayuso, neljän minuutin ja 57 sekunnin erolla voittaja Evenepoeliin. Pistekilpailun voitti tanskalainen Mads Pedersen, mäkikirikilpailun ecuadorilainen Richard Carapaz, nuorten kilpailun Remco Evenepoel ja joukkuekilpailun UAE Team Emirates.
Etapit

| Etappi | Päivä | Reitti | type | Pituus (km) | Nousumetrit | Voittaja | Kokonaiskilpailun johtaja |
| --- | --- | --- | --- | --- | --- | --- | --- |
| 1  | 19. elokuu |  Utrecht –  Utrecht | Joukkueaika-ajo | 23,3 | 47 m |  Jumbo-Visma |  Robert Gesink |
| 2  | 20. elokuu |  's-Hertogenbosch –  Utrecht | Tasamaaetappi | 175,1 | 498 m |  Sam Bennett  |  Mike Teunissen |
| 3  | 21. elokuu |  Breda –  Breda | Tasamaaetappi | 193,5 | 237 m |  Sam Bennett  |  Edoardo Affini |
|  | 22. elokuu | siirtymäpäivä Espanjaan | Hviledag |  |  |  |  |
| 4  | 23. elokuu | Vitoria-Gasteiz – Laguardia - Guardia | Keskivaikea vuorietappi | 153,5 | 2306 m |  Primož Roglič |  Primož Roglič |
| 5  | 24. elokuu | Irun – Bilbao | Keskivaikea vuorietappi | 187,2 | 2985 m |  Marc Soler |  Rudy Molard |
| 6  | 25. elokuu | Bilbao – Pico Jano | Vuorietappi | 181,2 | 4076 m |  Jay Vine |  Remco Evenepoel |
| 7  | 26. elokuu | Camargo (Espanja) – Cistierna | Keskivaikea vuorietappi | 190 | 3178 m |  Jesús Herrada |  Remco Evenepoel |
| 8  | 27. elokuu | La Pola Llaviana – Yernes y Tameza | Vuorietappi | 153,4 | 3743 m |  Jay Vine |  Remco Evenepoel |
| 9  | 28. elokuu | Villaviciosa – Les Praeres | Vuorietappi | 171,4 | 3698 m |  Louis Meintjes |  Remco Evenepoel |
|  | 29. elokuu | välipäivä | Hviledag |  |  |  |  |
| 10  | 30. elokuu | Elche – Alicante | Henkilökohtainen aika-ajo | 30,9 | 177 m |  Remco Evenepoel |  Remco Evenepoel |
| 11  | 31. elokuu | El Pozo – Cabo de Gata | Tasamaaetappi | 191,2 | 1601 m |  Kaden Groves |  Remco Evenepoel |
| 12  | 1. syyskuu | Salobreña – Peñas Blancas | Vuorietappi | 192,7 | 3262 m |  Richard Carapaz |  Remco Evenepoel |
| 13  | 2. syyskuu | Ronda – Montilla | Tasamaaetappi | 168,4 | 1703 m |  Mads Pedersen |  Remco Evenepoel |
| 14  | 3. syyskuu | Montoro – Sierra de la Pandera | Vuorietappi | 160,3 | 3337 m |  Richard Carapaz |  Remco Evenepoel |
| 15  | 4. syyskuu | Martos – Sierra Nevada | Vuorietappi | 149,6 | 4052 m |  Thymen Arensman |  Remco Evenepoel |
|  | 5. syyskuu | välipäivä | Hviledag |  |  |  |  |
| 16  | 6. syyskuu | Sanlúcar de Barrameda – Tomares | Tasamaaetappi | 189,4 | 1002 m |  Mads Pedersen |  Remco Evenepoel |
| 17  | 7. syyskuu | Aracena – Monasterio de Tentudía | Keskivaikea vuorietappi | 162,3 | 2737 m |  Rigoberto Urán |  Remco Evenepoel |
| 18  | 8. syyskuu | Trujillo – Piornal | Vuorietappi | 192 | 3625 m |  Remco Evenepoel |  Remco Evenepoel |
| 19  | 9. syyskuu | Talavera de la Reina – Talavera de la Reina | Keskivaikea vuorietappi | 138,3 | 2278 m |  Mads Pedersen |  Remco Evenepoel |
| 20  | 10. syyskuu | Moralzarzal – Puerto de Navacerrada | Vuorietappi | 181 | 3983 m |  Richard Carapaz |  Remco Evenepoel |
| 21  | 11. syyskuu | Las Rozas de Madrid – Madrid | Tasamaaetappi | 96,7 | 871 m |  Juan Sebastián Molano |  Remco Evenepoel |
Lähde: procyclingstats.com
Fernando Clavijo Batlle

| Fernando Clavijo Batlle |
| --- | --- |

Kanariansaarten aluejohtaja
 2015–2019  
Edeltäjä:  Paulino Rivero
Seuraaja:  Ángel Víctor Torres
Kanariansaarten parlamentin jäsen
 2015–  
San Cristóbal de La Lagunan pormestari
 2008–2015  
Henkilötiedot
Syntynyt: 10. elokuuta 1971 (ikä 53) San Cristóbal de La Laguna, Espanja
Tiedot
Puolue:  Kanarian koalitio (CC)
Fernando Clavijo Batlle (s. 10. elokuuta 1971) on espanjalainen poliitikko. Clavijo Batlle oli Kanariansaarten itsehallintoalueen johtaja 2015–2019.
Clavijo Batlle on suorittanut taloustieteen tutkinnon Universidad de La Lagunassa.
Euroopan talous- ja sosiaalikomitea

| Euroopan talous- ja sosiaalikomitea  |
| --- | --- |

 Euroopan talous- ja sosiaalikomitea toimii Jacques Delors-rakennuksessa.
Perustettu:  1958
Tyyppi:  Neuvoa-antava toimielin
Sijainti:  Jacques Delors-rakennus Bryssel, Belgia
Aiheesta muualla
Sivusto
Euroopan talous- ja sosiaalikomitea on Euroopan unionin toimielin. Komitean rooli EU:n päätöksenteossa on epäpoliittinen ja neuvoa-antava. Komitea koostuu Euroopan talouselämän ja työmarkkinaosapuolien  ja järjestäytyneen kansalaisyhteiskunnan edustajista (työnantajat, työntekijät, ammattiliitot, kuluttajat jne.), jotka voivat talous- ja sosiaalikomitean kautta ilmaista virallisen mielipiteensä EU:n politiikasta.
Komitea voi antaa kolmenlaisia lausuntoja:
pakollinen kuuleminen
vapaaehtoinen kuuleminen
oma-aloitteiset lausunnot
Jäsenet

Euroopan talous- ja sosiaalikomiteassa on 329 jäsentä, jotka ovat jakautuneet EU:n jäsenmaiden kesken siten, että väestöltään suuremmilla mailla on enemmän edustajia.
| Jäsenmäärä   | Valtiot   |
| --- | --- |
24  : Saksa, Ranska, Italia 
21  : Puola, Espanja 
15  : Romania 
12  : Belgia, Kreikka, Alankomaat, Itävalta, Portugali, Ruotsi, Tšekki, Unkari, Bulgaria 
9  : Tanska, Suomi, Irlanti, Liettua, Slovakia, Kroatia 
7  : Latvia, Slovenia 
6  : Viro, Luxemburg, Kypros 
5  : Malta 
Jäsenet jaetaan edelleen kolmeen tai neljään ryhmään:
ryhmä I: työnantajat
ryhmä II: työntekijät
ryhmä III: moninaista Eurooppaa
ryhmiin kuulumattomat
Komitean jäsenet ovat jäsenvaltioiden hallitusten esittämiä, mutta työssään täysin poliittisesti riippumattomia. Heidän toimiaikansa on neljä vuotta, ja uudelleennimitys on mahdollinen. Jäsentensä keskuudesta komitea nimeää puheenjohtajan (Kreikan Georges Dassis 2015–2018) ja kaksi varapuheenjohtajaa virkaan kahdeksi vuodeksi kerrallaan.
Jäsenet > Suomalaiset komiteajäsenet organisaatioineen (2015)

Pekka Ristelä, Suomen Ammattiliittojen Keskusjärjestö (SAK)
Antti-Jukka Ahtela, Elinkeinoelämän keskusliitto (EK)
Simo Tiainen, Maa- ja metsätaloustuottajain Keskusliitto (MTK)
Pirkko Raunemaa, Kuluttaja-asioiden neuvottelukunta
Marianne Muona, Toimihenkilökeskusjärjestö (STTK)
Tellervo Kylä-Harakka-Ruonala, Elinkeinoelämän keskusliitto (EK)
Pasi Markus Moisio, Suomen Yrittäjät (SY)
Sauli Väntti, sähkö- ja elektroniikkatyöntekijät
Timo Vuori, Elinkeinoelämän keskusliitto (EK)
Aiheesta muualla

Talous- ja sosiaalikomitea (virallinen sivu)
Eur-Lex (Arkistoitu – Internet Archive)
Tähkäkaislat

| Tähkäkaislat |
| --- | --- |
 Litteäkaisla (Blysmus compressus)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Poales
Heimo::  Sarakasvit Cyperaceae
Suku::  Tähkäkaislat Blysmus  Panz. ex Schult.
Katso myös
   Tähkäkaislat Wikispeciesissä   Tähkäkaislat Commonsissa 
Infobox OKNimi-testi OK: 
Tähkäkaislat (Blysmus) on sarakasvien (Cyperaceae) heimoon kuuluva pieni kasvisuku. Sukuun kuuluu neljä lajia. Näistä lajeista Suomessa ja Ruotsissa tavataan kahta, ruskokaislaa (Blysmus rufus) ja litteäkaislaa (Blysmus compressus).
Suvun aiempi suomenkielinen nimi on ruskokaislat, joka tarkoittaa nyt sukua Blysmopsis.
Tähkäkaislat ovat monivuotisia ja matalakasvuisia sarakasveja, joilla on suikertava juurakko. Ruskokaislojen varret ovat hieman litistyneitä, melkein pyöreitä, ja niiden alaosassa on lehtiä. Ruskokaislojen kukinto on monitähkäinen tähkistö, jonka tähkät ovat munanmuotoisia sekä monikukkaisia. Kukat ovat kaksineuvoisia ja emit kaksiluottisia. Tähkäsuomut ovat tumman- tai vaaleanruskeita, terävä- tai tylppäkärkisiä.
Lajeja

Blysmus compressus – litteäkaisla
Blysmus mongolicola
Blysmus sinocompressus
Aiemmin sukuun sijoitettu laji:
ruskokaisla (Blysmopsis rufa, syn. Blysmus rufus)
Aiheesta muualla

Laji.fi: Tähkäkaislat (Blysmus)
ITIS: Blysmus (englanniksi)
United States Department of Agriculture (USDA): Blysmus (englanniksi)
Flora of China: Blysmus (englanniksi)
Fernando Collor de Mello

| Fernando Collor de Mello |
| --- | --- |
 Virallinen muotokuva (1992).
Brasilian 32. presidentti
 15. maaliskuuta 1990 – 29. joulukuuta 1992  
Varapresidentti:  Itamar Franco
Edeltäjä:  José Sarney
Seuraaja:  Itamar Franco
Henkilötiedot
Syntynyt: 12. elokuuta 1949 (ikä 75)
Puoliso:  Caroline Medeiros
Tiedot
Puolue:  Kristillinen työväenpuolue
 Nimikirjoitus
Aiheesta muualla
www.fernandocollor.com.br
Fernando Collor de Mello (s. 12. elokuuta 1949) on brasilialainen kristillisen työväenpuolueen poliitikko. Hän oli Brasilian presidentti 1990–1992. Hänestä tuli ensimmäinen suoralla vaalilla valittu presidentti Brasilian sotilashallituksen jälkeen. Hän lupasi rajuja talousuudistuksia, mutta ne eivät toteutuneet, ja inflaatio pysyi hillittömänä.
Collor joutui eroamaan presidentinvirasta vuonna 1992 jouduttuaan valtakunnanoikeuteen syytettynä korruptiosta. Hänet kuitenkin vapautettiin syytteistä myöhemmin.
Collorin vaimo tuomittiin korruptiosta ja taloudellisista väärinkäytöksistä 11 vuodeksi vankilaan vuonna 2000.
Etelänkalkkunasarvekas

| Etelänkalkkunasarvekas |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Sarvinokkalinnut Bucerotiformes
Heimo::  Sarvekkaat Bucorvidae
Suku::  Sarvekkaat Bucorvus
Laji::  leadbeateri
Kaksiosainen nimi
 Bucorvus leadbeateri  (Vigors, 1825) 
Katso myös
   Etelänkalkkunasarvekas Wikispeciesissä   Etelänkalkkunasarvekas Commonsissa 
Infobox OKNimi-testi OKIUCN-testi OK: 
Etelänkalkkunasarvekas (Bucorvus leadbeateri) on sarvekkaiden heimoon kuuluva lintu sekä suurin sarvekas. Se liikkuu lähes yksinomaan maassa.